PATVIRTINTA

Molėtų rajono savivaldybės tarybos

2018 m. sausio d.

sprendimu Nr. B1-

**MOLĖTŲ RAJONO KAZIO UMBRASO LITERATŪRINĖS PREMIJOS NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono Kazio Umbraso literatūrinę premiją steigia Molėtų rajono savivaldybės taryba.

2. Molėtų rajono Kazio Umbraso literatūrinės premijos (toliau – K. Umbraso premija) nuostatai reglamentuoja dokumentų pateikimo gauti premiją bendruosius reikalavimus, premijos skyrimo tvarką.

3. K. Umbraso premija skiriama kasmet už reikšmingiausius metų literatūros kūrinius.

4. K. Umbraso premija skiriama iš Molėtų rajono savivaldybės viešosios bibliotekos biudžeto.

5. Kasmetinę K. Umbraso premiją, atsižvelgdamas į Molėtų rajono Kazio Umbraso literatūrinės premijos skyrimo komisijos (toliau – komisija) pateiktus pasiūlymus, skiria Molėtų rajono savivaldybės viešosios bibliotekos direktorius.

**II SKYRIUS**

**K. UMBRASO PREMIJOS SKYRIMO TVARKA**

6. Molėtų rajono savivaldybės viešoji biblioteka kasmet skelbia K. Umbraso premijos konkursą.

7. K. Umbraso premijos konkurso dalyviais gali būti Molėtų rajone gyvenantys arba kilę iš Molėtų rajono asmenys. Konkurse negali dalyvauti Lietuvos rašytojų sąjungos nariai.

8. Pretendentai kūrinius pateikia Molėtų rajono savivaldybės viešajai bibliotekai iki konkurso skelbime nurodytos datos.

9. Kūrinys (-iai) arba jo (jų) ištrauka (-os) pateikiama raštu ir skaitmeninėje laikmenoje nuo 10 iki 20 puslapių. Kūrinys (-iai) gali būti pateikiamas (-i) anonimiškai.

1. Pirmą kartą konkurse dalyvaujantys autoriai pateikdami kūrinius turi nurodyti, kad jie debiutuoja.
2. Kandidatus vertina ir laureatus nustato K. Umbraso premijos komisija (toliau – Komisija). Komisija sudaroma iš 5-7 asmenų 3 metams iš Kultūros ir švietimo skyriaus pasiūlytų atstovų.
3. Komisijos nariai pretenduoti į premiją negali.

13. Skiriama pagrindinė ir paskatinamoji K. Umbraso premija.

14. Pagrindinė premija – 15 bazinių socialinių išmokų – skiriama Komisijos geriausiai įvertinto kūrinio autoriui. Paskatinamoji premija – 10 bazinių socialinių išmokų.

15. Laureatų diplomai ir K. Umbraso premija įteikiami kasmet kovo mėnesį. Pagrindinės premijos laimėtojas kitų metų konkurse negali būti premijuojamas.

16. Apie paraiškų priėmimą skelbiama Molėtų rajono savivaldybės internetinėje svetainėje www.moletai.lt ir Molėtų rajono spaudoje.

**III SKYRIUS**

**K. UMBRASO PREMIJOS KOMISIJOS DARBO ORGANIZAVIMO TVARKA**

17. Komisijos sudėtį ir komisijos darbo reglamentą trejiems metams tvirtina Molėtų rajono savivaldybės administracijos direktorius.

18. Komisijos nariai iki posėdžio dienos privalo susipažinti su pateiktais kūriniais K. Umbraso premijai gauti.

19. Komisija pirmojo posėdžio metu išsirenka Komisijos pirmininką.

20. Komisija sprendimus priima posėdyje paprasta balsų dauguma, slaptu balsavimu.

21. Komisijos posėdis teisėtas, kai jame dalyvauja ne mažiau kaip 2/3 komisijos narių.

22. Komisija, įvertinusi kandidatų darbus, išrenka premijos laureatą ir geriausią debiutantą ir teikia tvirtinti Molėtų rajono savivaldybės viešosios bibliotekos direktoriui.

23. Komisijos veiklą ir jos posėdžius organizuoja, protokoluoja Molėtų rajono savivaldybės viešosios bibliotekos darbuotojas.

24. Komisijos sprendimai įforminami posėdžio protokolu, kurį pasirašo Komisijos pirmininkas ir sekretorius. Posėdžio sekretorius Komisijos protokolo kopiją pateikia Molėtų rajono savivaldybės viešosios bibliotekos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_